Ehdotus neuvoston päätös kahdeksannen ja yhdeksännen Euroopan kehitysrahaston varojen myöntämisestä Somalialle tehdyn AKT−EY-ministerineuvoston päätöksen N:o 3/2001 muuttamisesta tehtävää päätöstä koskevasta AKT−EY-ministerineuvostossa vahvistettavasta yhteisön kannasta /* KOM/2007/0057 lopull. */





[pic] | EUROOPAN YHTEISÖJEN KOMISSIO | Bryssel 15.2.2007 KOM(2007) 57 lopullinen Ehdotus NEUVOSTON PÄÄTÖS kahdeksannen ja yhdeksännen Euroopan kehitysrahaston varojen myöntämisestä Somalialle tehdyn AKT−EY-ministerineuvoston päätöksen N:o 3/2001 muuttamisesta tehtävää päätöstä koskevasta AKT−EY-ministerineuvostossa vahvistettavasta yhteisön kannasta (komission esittämä) PERUSTELUT AKT−EY-kumppanuussopimuksen 93 artiklan 6 kohdassa on Somalian kaltaisia maita koskeva erityismääräys. Kyseisen artiklan nojalla AKT−EY-ministerineuvosto voi tehdä päätöksen erityistuen myöntämisestä Somalialle. Tuki voi liittyä instituutioiden kehittämiseen sekä talouden ja yhteiskunnan kehittämiseen liittyviin toimiin. Huomiota kiinnitetään erityisesti kaikkein huono-osaisimpien väestöryhmien tarpeisiin. Mainittua määräystä sovellettiin 20. joulukuuta 2001 tehdyllä AKT−EY-ministerineuvoston päätöksellä N:o 3/2001[1], jolla yhdeksännen Euroopan kehitysrahaston rahoitusyhteistyön ja teknisen yhteistyön varoista myönnettiin Somalialle 149 miljoonaa euroa. AKT−EY-kumppanuussopimuksen liitteessä IV olevan 3 artiklan 5 kohdan nojalla yhteisö voi lisätä jollekin maalle myönnettyjä määrärahoja maan erityistarpeiden tai poikkeuksellisen suoriutumisen vuoksi. Liitteessä IV olevan 5 artiklan 2 kohdassa määrätään tarkistusmahdollisuudesta humanitaarista ja hätäapua koskevissa määräyksissä tarkoitetuissa poikkeuksellisissa olosuhteissa. Vuonna 2006 toteutettiin Somaliaa koskeva tapauskohtainen tarkistus. Tapauskohtaisessa tarkistuksessa pääteltiin, että tarpeiden ja suoriutumisen tarkastelun sekä Somaliaa koskevien erityisten huomioiden perusteella Somalialle vuosina 2002-2007 annettavan erityistuen täytäntöönpanostrategian määrärahoja olisi lisättävä käytettävissä olevien varojen mukaisesti AKT−EY-ministerineuvoston tekemällä päätöksellä. Liitteenä olevassa luonnoksessa AKT−EY-ministerineuvoston päätökseksi, jolla muutetaan 20. joulukuuta 2001 tehtyä AKT−EY-ministerineuvoston päätöstä N:o 3/2001, myönnetään yhdeksännen EKR:n siirtymävaiheen rahoitusta koskevista varoista 36 144 798 euron suuruinen lisämääräraha kymmenennen EKR:n voimaantuloon saakka. Komissio ehdottaa, että neuvosto hyväksyy liitteenä olevan päätöksen. Ehdotus NEUVOSTON PÄÄTÖS kahdeksannen ja yhdeksännen Euroopan kehitysrahaston varojen myöntämisestä Somalialle tehdyn AKT−EY-ministerineuvoston päätöksen N:o 3/2001 muuttamisesta tehtävää päätöstä koskevasta AKT−EY-ministerineuvostossa vahvistettavasta yhteisön kannasta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 310 artiklan yhdessä 300 artiklan 2 kohdan toisen alakohdan kanssa, ottaa huomioon Cotonoussa 23 päivänä kesäkuuta 2000 allekirjoitetun AKT−EY-kumppanuussopimuksen[2] ja Luxemburgissa 25 päivänä kesäkuuta 2005 allekirjoitetun tarkistetun sopimuksen[3], ottaa huomioon AKT−EY-kumppanuussopimuksen rahoituspöytäkirjan mukaisten yhteisön tukien rahoitusta ja hoitoa koskevan 18 päivänä syyskuuta 2000 tehdyn sisäisen sopimuksen[4], ottaa huomioon komission ehdotuksen, sekä katsoo seuraavaa: (1) Joulukuun 20 päivänä 2001 tehdyllä päätöksellä N:o 3/2001 AKT−EY-ministerineuvosto myönsi Somalialle 149 miljoonaa euroa yhdeksännen Euroopan kehitysrahaston varoja. (2) AKT−EY-kumppanuussopimuksen liitteessä IV olevan 3 artiklan 5 kohdan nojalla yhteisö voi lisätä jollekin maalle myönnettyjä määrärahoja maan erityistarpeiden tai poikkeuksellisen suoriutumisen huomioon ottamiseksi. (3) AKT−EY-kumppanuussopimuksen liitteessä IV olevan 5 artiklan 2 kohdassa määrätään tarkistusmahdollisuudesta humanitaarista ja hätäapua koskevissa määräyksissä tarkoitetuissa poikkeuksellisissa olosuhteissa. Somalian kanssa toteutettavaa yhteistyöohjelmaa koskevan tapauskohtaisen tarkistuksen päätelmien perusteella yhdeksännestä EKR:stä olisi myönnettävä lisävaroja Somalian väestön tukemisen jatkamiseksi kymmenennen EKR:n voimaantuloon saakka. (4) AKT−EY-ministerineuvostossa vahvistettava yhteisön kanta olisi määriteltävä, jotta AKT−EY-ministerineuvosto voisi tehdä päätöksen lisävarojen myöntämisestä yhdeksännestä EKR:stä, ON PÄÄTTÄNYT SEURAAVAA: 1 artikla AKT−EY-ministerineuvostossa vahvistettava yhteisön kanta, joka koskee yhdeksännen EKR:n varojen myöntämistä Somalialle, perustuu liitteenä olevaan luonnokseen AKT−EY-ministerineuvoston päätökseksi. 2 artikla Päätösluonnokseen voidaan tehdä vähäisiä muutoksia ilman neuvoston erillistä päätöstä. Tehty Brysselissä Neuvoston puolesta Puheenjohtaja LIITE Luonnos: AKT−EY-MINISTERINEUVOSTON PÄÄTÖS kahdeksannen ja yhdeksännen Euroopan kehitysrahaston varojen myöntämisestä Somalialle 20 päivänä joulukuuta 2001 tehdyn AKT−EY-ministerineuvoston päätöksen N:o 3/2001 muuttamisesta AKT−EY-MINISTERINEUVOSTO, joka ottaa huomioon Cotonoussa 23 päivänä kesäkuuta 2000 allekirjoitetun AKT−EY-kumppanuussopimuksen[5] ja Luxemburgissa 25 päivänä kesäkuuta 2005 allekirjoitetun tarkistetun sopimuksen[6], sekä katsoo seuraavaa: 1. AKT−EY-kumppanuussopimuksen 93 artiklan 6 kohdan mukaan AKT−EY-ministerineuvosto voi myöntää erityistukea sellaisille AKT-valtioille, jotka ovat allekirjoittaneet aikaisemman AKT−EY-yleissopimuksen mutta jotka eivät normaalin hallintorakenteen puuttumisen takia ole voineet allekirjoittaa tai ratifioida AKT−EY-kumppanuussopimusta. Tämä tuki voi koskea instituutioiden kehittämistä sekä talouden ja yhteiskunnan kehittämiseen liittyviä toimia. Huomiota kiinnitetään erityisesti kaikkein huono-osaisimpien väestöryhmien tarpeisiin. Tätä määräystä sovelletaan Somaliaan. 2. Joulukuun 20 päivänä 2001 tehdyllä päätöksellä N:o 3/2001[7] AKT−EY-ministerineuvosto myönsi Somalialle 149 miljoonaa euroa yhdeksännen Euroopan kehitysrahaston varoja rahoitusyhteistyöhön ja tekniseen yhteistyöhön. EKR:n johtava tulojen ja menojen hyväksyjä vastaa kansallisen valtuuttavan viranomaisen tehtävistä määrärahan ohjelmasuunnittelun ja täytäntöönpanon osalta. 3. AKT−EY-kumppanuussopimuksen liitteessä IV olevan 3 artiklan 5 kohdan nojalla yhteisö voi lisätä jollekin maalle myönnettyjä määrärahoja maan erityistarpeiden tai poikkeuksellisen suoriutumisen huomioon ottamiseksi. 4. AKT−EY-kumppanuussopimuksen liitteessä IV olevan 5 artiklan 2 kohdassa määrätään tarkistusmahdollisuudesta humanitaarista ja hätäapua koskevissa määräyksissä tarkoitetuissa poikkeuksellisissa olosuhteissa. Somalian kanssa toteutettavaa yhteistyöohjelmaa koskevan tapauskohtaisen tarkistuksen päätelmien perusteella yhdeksännestä EKR:stä olisi myönnettävä lisävaroja Somalian väestön tukemisen jatkamiseksi kymmenennen EKR:n voimaantuloon saakka, ON PÄÄTTÄNYT SEURAAVAA: Ainoa artikla (1) Lisätään AKT−EY-ministerineuvoston päätökseen N:o 3/2001 3 a artikla seuraavasti: ”3 a artikla Tapauskohtaisen tarkistuksen päätelmien perusteella Somalialle myönnetään 36 144 798 euron suuruinen lisämääräraha rahoitusyhteistyöhön ja tekniseen yhteistyöhön AKT−EY-kumppanuussopimuksen liitteessä I olevan rahoituspöytäkirjan 3 artiklan a kohdassa tarkoitetuista yhdeksännen EKR:n pitkän aikavälin kehityksen määrärahoista.” (2) Tämä päätös tulee voimaan päivänä, jona se tehdään. Tehty Brysselissä AKT−EY-ministerineuvoston puolesta Puheenjohtaja [1] EYVL L 56, 27.2.2002, s. 23. [2] EYVL L 317, 15.12.2000, s. 3. [3] EUVL L 287, 28.10.2005, s. 4. [4] EYVL L 317, 15.12.2000, s. 354. [5] EYVL L 317, 15.12.2000, s. 3. [6] EYVL L 287, 28.10.2005, s. 4. [7] EYVL L 56, 27.02.2002, s. 23.